Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: szabályokat a 10/1993. (XII. 30.) MüM rendelet tartalmazza.
Paragraph Index: 383

szabályokat a 10/1993. (XII. 30.) MüM rendelet tartalmazza. A jelöltnek az írásbeli vizsgán nyújtott teljesítményét egy osztályzattal kell értékelni (1—5-ig), amelyet a bizonyítványban gyakorlati érdemjegyként kell feltüntetni. A szóbeli vizsga tantárgyaiból külön-külön osztályzatot kap. A szóbeli vizsga érdemjegyét a tantárgyi vizsgák eredményeinek egyszerű számtani átlaga adja. Ha ez nem kerek szám, úgy a szakmai vizsgabizottság — a vizsgázó összteljesítményének ismeretében és figyelembevételével dönt a felfelé vagy lefelé kerekítés kérdésében. A szóbeli vizsga érdemjegye azonos a szakmai elméleti érdemjeggyel. Nem bocsátható szóbeli vizsgára az a vizsgázó, aki az írásbeli vizsgán elégtelen (1) teljesítményt nyújtott. A szóbeli vizsga akkor eredménytelen, ha a vizsgázó bármelyik tantárgyból elégtelen (1) érdemjegyet kapott. A szakmai vizsga eredményét az a szakmai vizsgabizottság állapítja meg, amely előtt a vizsgázó az utolsó eredményes vizsgáját letette.

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes